സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി

കൊല്ലം ജില്ലയിൽ പ്രവർത്തിക്കുന്ന  എ പ്ലസ് ഗ്രേഡുള്ള ഒരു ഗ്രന്ഥശാലയാണ് സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി. കടയ്ക്കൽ ഇട്ടിവ ഗ്രാമ പഞ്ചായത്തിൽ സ്ഥിതി ചെയ്യുന്ന ഈ ഗ്രന്ഥശാല  2023 ലെ സംസ്ഥാന ലൈബ്രറി കൗൺസിൽ നൽകുന്ന ഒരു ലക്ഷം രൂപയുടെ ഇ.എം.എസ് പുരസ്കാരത്തിന് അർഹമായി. ഇരുപതിനായിരത്തോളം പുസ്തകങ്ങളുള്ള ലൈബ്രറിക്ക്  11 അംഗ ഭരണസമിതിയാണ് നേതൃത്വം നൽകുന്നത്.https://www.deshabhimani.com/news/kerala/news-kollamkerala-15-11-2024/1149325
ചരിത്രം
കൊല്ലം ജില്ലയിലെ ഇട്ടിവ ഗ്രാമ പഞ്ചായത്തിലാണ് ഈഗ്രന്ഥശാല സ്ഥിതി ചെയ്യുന്നത്. 1950ൽ 832–-ാം നമ്പരായാണ്‌ ഗ്രന്ഥശാലക്ക് തുടക്കം. തുടയന്നൂർ അരത്ത കണ്ടപ്പൻ ക്ഷേത്ര മൈതാനത്തായിരുന്നു ആദ്യകാല പ്രവർത്തനം. പിന്നീട് മണലുവട്ടത്ത് വാടകകെട്ടിടത്തിലേക്കുമാറി. ആദ്യ സെക്രട്ടറിയായ എ.എം. ഇബ്രാഹിം കാട്ടാമ്പള്ളിയിൽ അഞ്ച് സെന്റ് നൽകി. തദ്ദേശസ്ഥാപനങ്ങളുടെ സഹായത്തോടെ സ്വന്തം കെട്ടിടമായി. 74 വർഷംപിന്നിടുമ്പോൾ സംസ്ഥാനത്തെ എ പ്ലസ് ഗ്രേഡുള്ള 45 ഗ്രന്ഥശാലകളിൽ ഒന്നായി. https://www.dcbooks.com/the-kerala-state-library-council-awards-were-announced.html
ലൈബ്രറിയിലെ പ്രമുഖ സന്ദർശകർ
എൻ.വി കൃഷ്ണവാരിയർ, പത്മരാജൻ, നരേന്ദ്രപ്രസാദ്, പുതുശ്ശേരി രാമചന്ദ്രൻ, അയ്യപ്പപണിക്കർ തുടങ്ങിയ പ്രമുഖർ ഗ്രന്ഥശാല സന്ദർശിച്ചിട്ടുണ്ട്‌.
 ശേഖരത്തിലെ പ്രത്യേകതകൾ
ഇ.എം.എസിന്റെ കൈയൊപ്പിട്ട പുസ്തക ശേഖരം, പ്രധാനമന്ത്രിയായിരുന്ന ജവഹർലാൽ നെഹ്റു മരിച്ചപ്പോൾ ഗ്രന്ഥശാല അയച്ച അനുശോചന കത്തും അതിന്റെ മറുപടി കത്തും എന്നിങ്ങനെ അമൂല്യരേഖകളും ഗ്രന്ഥശാലയിൽ സൂക്ഷിക്കുന്നു.
ഡോക്യൂമെന്ററി
ഗ്രന്ഥശാലയെക്കുറിച്ച് ഷാജി കാട്ടാമ്പള്ളി, രചനയും സംവിധാനവും നിർവഹിച്ച് "നക്ഷത്രങ്ങൾക്ക് മീതെ " എന്നൊരു ഡോക്യൂമെന്ററി ചിത്രം പുറത്തിറക്കിയിട്ടുണ്ട്. ഈ ഡോക്യുമെന്ററിക്ക് സത്യജിത്ത്റേ ഇന്റർനാഷണൽ ചലച്ചിത്ര മേളയിൽ മികച്ച രണ്ടാമത്തെ ഡോക്യുമെന്ററിക്കുള്ള പുരസ്കാരം ലഭിച്ചു.
പുരസ്കാരങ്ങൾ
 പ്രഥമ പുത്തൂർ സോമരാജൻ പുരസ്കാരം,
 എൻ.ഇ. ബാലറാം പുരസ്കാരം, 
 മികച്ച ഗ്രാമീണ ലൈബ്രറിക്കുള്ള സംസ്ഥാന ലൈബ്രറി കൗൺസിൽ പുരസ്കാരം 
അവലംബം

വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
വർഗ്ഗം:ഇ.എം.എസ് പുരസ്കാരത്തിന് അർഹമായ ഗ്രന്ഥാലയങ്ങൾ